text: Røgkanon udløste stor udrykning
  18 maj 2014 kl. 07.28
  Det gamle ordsprog om at der ikke går røg af en brand uden at der er ild, passede ikke tidligt i morges i Esbjerg. Røgen viste sig at komme fra en røg-kanon, som var gået i gang ved en fejl.
  Politi og brandvæsen blev alarmeret kl. 6.21. Der var set røg fra en ejendom på Jernbanegade, hvor Bladgruppen Vest holder til.
  Politipatruljen kunne dog konstatere, at der ikke var brand.
  I stedet kom røgen fra samme firmas adresse i Østergade. Her var der heller ingen brand, men fejl-alarm havde udløst butikkens røg-kanon.
  Der var ikke umiddelbare tegn på indbrud, så den store udrykning til ingenting må betegnes som en blind alarm.
  